
Uznesenie 27P/68/2025
Okresný súd Poprad v právnej veci navrhovateľky/manželky A. B., B. C., nar. XX. XX. XXXX, trvale bytom D., A. XXXX/X, právne zastúpenej Mgr. Drahomírou Beňovou Vargovskou, LL.B., advokátkou so sídlom Poprad, Námestie sv. Egídia 40/93, a manžela E. F. B., nar. XX. XX. XXXX, trvale bytom XXX G. H., I., J., K., E. D. L. M. J. E. N., právne zastúpeného Beňo & partners advokátska kancelária, s. r. o. so sídlom Poprad, Námestie sv. Egídia 40/93, o rozvod manželstva a úpravu rodičovských práv a povinností rodičov na čas po rozvode manželstva k maloletému O. F. B., nar. XX. XX. XXXX, bytom ako matka, zastúpeného procesným opatrovníkom: Úradom práce, sociálnych vecí a rodiny Kežmarok, takto rozhodol: 27P/68/2025
Rozsudok Okresného súdu Poprad sp. zn. 27P/68/2025 – 54 zo dňa 26. 06. 2025 opravuje vo výroku I. tak, že správne znie: „I. Manželstvo manželky A. B., B. C., nar. XX. XX. XXXX a manžela E. F. B., nar. XX. XX. XXXX, uzavreté dňa 05. 08. 2022 L. D., zapísané v knihe manželstiev matričného úradu Kežmarok, vo zv. XX, ročník 2022, str. 9, por. č. 113, r o z v á d z a.“ odôvodnenie: 27P/68/2025
1. Navrhovateľka – manželka podala dňa 15. 05. 2025 prostredníctvom svojej právnej zástupkyne na tunajší súd návrh na rozvod manželstva a úpravu rodičovských práv a povinností rodičov k maloletému dieťaťu na čas po rozvode manželstva. 2. Súd rozsudkom sp. zn. 27P/68/2025 – 54 zo dňa 26. 06. 2025 manželstvo účastníkov konania rozviedol a schválil rodičovskú dohodu na úprave rodičovských práv a povinností rodičov k mal. dieťaťu na čas po rozvode. 3. Súd z vlastnej činnosti zistil, že v I. výroku predmetného rozsudku bolo nesprávne uvedené rodné priezvisko navrhovateľky a manželky v tvare „Fiamčíková“, pričom správne má znieť „Fiamčiková“.
4. Podľa § 2 zákona č. 161/2015 Z. z. Civilného mimosporového poriadku (ďalej len „Civilný mimosporový poriadok“), na konania podľa tohto zákona sa použijú ustanovenia Civilného sporového poriadku, ak tento zákon neustanovuje inak. Na účely tohto zákona sa pojmy žaloba, strana a spor vykladajú ako návrh na začatie konania, účastník konania (ďalej len „účastník“) a konanie podľa tohto zákona, ak z povahy veci nevyplýva inak. 5. Podľa § 224 CSP, súd kedykoľvek aj bez návrhu opraví v rozsudku chyby v písaní a počítaní, ako aj iné zrejmé nesprávnosti. O oprave súd vydá opravné uznesenie, ktoré doručí subjektom konania. 6. Podľa § 234 CSP, súd rozhoduje uznesením, ak nerozhoduje vo veci samej. Ak nie je ďalej ustanovené inak, použijú sa na uznesenie primerane ustanovenia o rozsudku. 7. Vzhľadom na vyššie uvedenú skutočnosť, citované ustanovenie CSP a zistenú chybu v písaní vo vyhotovení predmetného rozsudku, súd týmto osobitným uznesením zistenú zrejmú nesprávnosť vo výroku I. predmetného rozsudku opravil. Ostatné časti rozsudku ostávajú nezmenené. Poučenie: 27P/68/2025
Proti tomuto uzneseniu odvolanie nie je prípustné.

